รัฐมนตรีว่าการกระทรวงคมนาคม กำชับทุกหน่วยงานในสังกัดดำเนิน 7 มาตรการบรรเทาปัญหาค่าฝุ่นละออง
รัฐมนตรีว่าการกระทรวงคมนาคม กำชับทุกหน่วยงานในสังกัดดำเนิน 7 มาตรการบรรเทาปัญหาค่าฝุ่นละออง พร้อมยืนยันการงดเว้นกิจกรรมก่อสร้างรถไฟฟ้าบางจุดไม่ส่งผลกระทบให้โครงการมีความล่าช้านายอาคม เติมพิทยาไพสิฐ รัฐมนตรีว่าการกระทรวงคมนาคม เปิดเผยถึงผลการดำเนิน 7 มาตรการเร่งด่วนในการร่วมบรรเทาปัญหาสถานการณ์ค่าฝุ่นละออง PM 2.5 เกินมาตรฐาน ในส่วนของกระทรวงคมนาคม โดยเฉพาะมาตรการเข้มงวดการปล่อยควันดำจากรถโดยสารสาธารณะ ว่า จากการลงพื้นที่ตรวจสอบด้วยตนเองกำชับกรมการขนส่งทางบกและองค์การขนส่งทางบก ห้ามนำรถโดยสารที่มีควันดำวิ่งออกให้บริการประชาชนโดดเด็ดขาด ล่าสุดกรมการขนส่งทางบกได้ดำเนินการจัดทีมตรวจสภาพรถทั้งหมด 16 ชุด เพื่อตรวจรถโดยสารควันดำในพื้นที่กรุงเทพมหานครและปริมณฑล เข้าตรวจสอบรถโดยสาร ขสมก. ทั้งหมด 20 อู่แล้วเสร็จเมื่อวานนี้ 18 มกราคม 2562  พร้อมผลักดันให้ ขสมก. ดำเนินการปรับเครื่องยนต์เพื่อใช้น้ำมันไบโอดีเซล B20 บนรถโดยสารสาธารณะให้ครบ 2,700 คัน ภายในเดือนกุมภาพันธ์นี้ ทั้งนี้ยอมรับฝุ่นที่มาจากการก่อสร้างรถไฟฟ้าเป็นส่วนหนึ่งหรือคิดเป็นร้อยละ 5 ที่ก่อให้เกิดมลภาวะ หน่วยงานที่เกี่ยวข้องอย่างการรถไฟฟ้าขนส่งมวลชนแห่งประเทศไทย หรือ รฟม. ได้แจ้งผู้รับเหมาให้งดเว้นกิจกรรมก่อสร้างที่ก่อให้เกิดฝุ่นละอองในพื้นที่ก่อสร้างโครงการรถไฟฟ้า 3 โครงการ ได้แก่ โครงการรถไฟฟ้าสายสีส้ม สีชมพู และสีเหลือง เช่น งานถมดิน ในช่วงวันที่ 16 – 22 มกราคม 2562 รวมถึงให้ผู้รับจ้างก่อสร้างโครงการรถไฟฟ้าทุกสายดำเนินมาตรการด้านสิ่งแวดล้อมอย่างเคร่งครัดเพื่อลดฝุ่นละอองในพื้นที่ก่อสร้าง เช่น การทำความสะอาดพื้นที่ก่อสร้างโครงการรถไฟฟ้าและถนนสาธารณะด้วยรถกวาดดูดฝุ่นและการฉีดล้างถนน การทำความสะอาดล้อรถก่อนออกจากพื้นที่ก่อสร้าง การปิดคลุมกระบะรถบรรทุกและการปิดคลุมกองวัสดุก่อสร้างให้มิดชิด การหมั่นตรวจสอบ สภาพเครื่องจักร และการติดตั้งรั้วทึบสูงอย่างน้อย 2 เมตรรอบพื้นที่ก่อสร้าง เป็นต้น พร้อมทั้งยืนยันว่าจะไม่ส่งผละทบให้ภาพรวมการก่อสร้างมีความล่าช้าขณะที่การทางพิเศษแห่งประเทศไทย หรือ กทพ. การติดตั้งเครื่องปล่อยฝอยละอองน้ำแก้ปัญหาฝุ่นละอองบริเวณที่จราจรติดขัดหน้าด่านเก็บค่าผ่านทางพิเศษ ทำให้ค่าฝุ่นละอองขนาดเล็กลดลงด้วยเช่นกัน